b'\n_START_ARTICLE_\nGeiranger fr\xc3\xa5 fjord til fjell\n_START_PARAGRAPH_\nGeiranger fr\xc3\xa5 fjord til fjell er et idrettsarrangement som arrangeres i Geiranger i juni hvert \xc3\xa5r der en kan delta p\xc3\xa5 fire forskjellige arrangement. De st\xc3\xb8rste er Nibberittet (sykkel) og Nibbel\xc3\xb8pet (l\xc3\xb8p), begge med start ved den verdenskjente Geirangerfjorden og m\xc3\xa5lgang etter 21 km og 1500 h\xc3\xb8ydemeter p\xc3\xa5 fjelltoppen Dalsnibba. I tillegg blir Nibbemarsjen arrangert, ogs\xc3\xa5 i samme l\xc3\xb8ypa. Det finst ogs\xc3\xa5 to kortere sykkeldistanser, tiltenkt de yngre.  _NEWLINE_Ved fjorden er det full sommer mens det p\xc3\xa5 Dalsnibba kan v\xc3\xa6re br\xc3\xb8ytekanter p\xc3\xa5 opp til 10 meter, s\xc3\xa5 l\xc3\xb8ypa g\xc3\xa5r absolutt fra sommer til vinter. Den har ogs\xc3\xa5 tre sm\xc3\xa5 nedoverbakker p\xc3\xa5 250 meter hver, den siste rett f\xc3\xb8r m\xc3\xa5l. _NEWLINE_Geiranger Halvmaraton ble startet i 1994 og gjaldt da som et av de f\xc3\xb8rste motbakkel\xc3\xb8p i landet. I 2009 var l\xc3\xb8pet ogs\xc3\xa5 NM i motbakkel\xc3\xb8p. Vinner i herreklassen var Hans Martin Gjedrem som satte l\xc3\xb8yperekord med tiden 01:28:57. Rekordholder for kvinner er Anita H\xc3\xa5kenstad Evertsen med tiden 01:39:54._NEWLINE_Nibberittet ble f\xc3\xb8rste gang arrangert i 2000, og har hatt en kraftig vekst siden den tid. Det er i dag blant de st\xc3\xb8rste sykkelritt i M\xc3\xb8re og Romsdal. Det er hvert \xc3\xa5r mellom 400 og 500 deltakere med.'